Opatrenie
Ministerstva kultúry Slovenskej republiky
č. MK-
z ...2015

o odmene nositeľom práv za rozširovanie predmetov ochrany vypožičiavaním
realizovaným prostredníctvom knižničného systému Slovenskej republiky

Ministerstvo kultúry Slovenskej republiky podľa § 6 ods. 2 písm. x) a § 30 zákona č. .../2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách  a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. ustanovuje:
§ 1

Odmena nositeľom práv za rozširovanie predmetov ochrany vypožičiavaním realizovaným prostredníctvom knižničného systému Slovenskej republiky sa uhrádza bezhotovostným platobným stykom.
§ 2

Rozsah odmeny podľa § 1 v príslušnom kalendárnom roku sa ustanovuje ako násobok sadzby za jednu výpožičku príslušného predmetu ochrany a počtu výpožičiek príslušných predmetov ochrany za predchádzajúci kalendárny rok, pričom sadzba za jednu výpožičku príslušného predmetu ochrany je najviac 0,02 €.

§ 3

Zrušuje sa opatrenie Ministerstva kultúry Slovenskej republiky č. MK-4992/2007-10/19609 z 21. decembra 2007 o odmene nositeľom práv za rozširovanie predmetov ochrany vypožičiavaním realizovaným prostredníctvom knižničného systému Slovenskej republiky.

§ 4

Toto opatrenie nadobúda účinnosť ...2015.

Marek Maďarič, minister kultúry